Document ID: /roh_data/filtered/fineweb-2-filterrobots_roh.jsonl.gz/33638

Roberto Triulzi banduna il manaschi suenter ch'el ha timunà quel durant ils ultims 10 onns. Sco quai che l'organisaziun communitgescha saja la raschun per la separaziun las opiniuns differentas davart la direcziun futura dal manaschi.
Triulzi haja contribuì considerablamain al success e svilup dal Olympia Bobrun ils ultims diesch onns, scriva Christian Meili, il president da la cumissiun da gestiun. I saja tranter auter er ses meret ch'il vial da glatsch a San Murezzan valia tar blers atlets sco in dals pli attractivs da ses gener e ch'el tutgia tar ils giasts tar in'attracziun impurtanta.
Ad interim surpiglia ses substitut Damian Gianola la gestiun dal vial da glatsch. El lavura dapi il 2009 per l'Olympia Bobrun. La plazza vegn però scritta ora da nov.
RR novitads 6:00